
Martfű Város Polgármesterétől
Előterjesztés

az Önkormányzat közbeszerzési tervének elfogadásáról

A 2003. évi CXXIX. törvény a közbeszerzésekről 5. § (1) bekezdése szerint ugyanezen törvény 22. § (1) bekezdésében meghatározott ajánlatkérőknek a költségvetési év elején – április 15-ig – éves összesített közbeszerzési tervet kötelesek készíteni. 

A közbeszerzési terv nem vonja maga után a közbeszerzésre vonatkozó eljárás lefolytatásának kötelezettségét, az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel, ebben az esetben a tervet módosítani és indokolni szükséges. 

A tervet legalább 5 évig meg kell őrizni és elfogadását követően nyilvánosságra kell hozni illetve a Martfű Város honlapján meg kell jeleníteni. Jelen terv az önkormányzat által már megkezdett, illetőleg a közeljövőben megkezdődő pályázatok, közbeszerzések alapján került összeállításra. 

Az előterjesztéshez mellékelem az erre vonatkozó éves közbeszerzési tervet. 

Kérem a Tisztelt Képviselő-testületet előterjesztésem megtárgyalására és az alábbi határozati javaslat elfogadására. 

Martfű, 2011. április 01. 

Dr. Kiss Edit 

polgármester 

Készítette: Papp Antal                                                                  Látta: Balogh Edith 

Pénzügyi és adóügyi irodavezető                                                 Címzetes főjegyző 

Határozati javaslat
…………./2011. (IV..…..) önkormányzati határozat 
az Önkormányzat közbeszerzési tervének elfogadásáról
Martfű Város Önkormányzata Képviselő-testülete ez előterjesztés melléklete szerint jóváhagyja Martfű Város Közbeszerzési Tervét. 

Határidő: Folyamatos 
Felelős : Dr. Kiss Edit polgármester 
Erről értesülnek:

1. JNSZ Megyei Kormányhivatal Szolnok

2. Valamennyi Képviselő Helyben

3. Pénzügyi és Adóügyi Iroda Helyben

